CELEX: 32015R1362
Language: hr
Date: 2015-08-06 00:00:00
Title: Uredba Komisije (EU) 2015/1362 оd 6. kolovoza 2015. o izmjeni Priloga III. Uredbi (EZ) br. 1333/2008 Europskog parlamenta i Vijeća u pogledu uporabe silicijeva dioksida (E 551) u ekstraktima ružmarina (E 392) (Tekst značajan za EGP)

7.8.2015   
            
            
               HR
            
            
               Službeni list Europske unije
            
            
               L 210/22
            
         UREDBA KOMISIJE (EU) 2015/1362
   оd 6. kolovoza 2015.
   o izmjeni Priloga III. Uredbi (EZ) br. 1333/2008 Europskog parlamenta i Vijeća u pogledu uporabe silicijeva dioksida (E 551) u ekstraktima ružmarina (E 392)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               Prilogom III. Uredbi (EZ) br. 1333/2008 utvrđuju se popis prehrambenih aditiva Unije odobrenih za uporabu u prehrambenim aditivima, prehrambenim enzimima, prehrambenim aromama i hranjivim tvarima i uvjeti njihove uporabe.
            
         
               (2)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2) na inicijativu Komisije ili na temelju zahtjeva.
            
         
               (3)
            
            
               Dana 27. listopada 2014. podnesen je zahtjev za odobrenje uporabe silicijeva dioksida (E 551) kao tvari protiv zgušnjavanja koja se dodaje praškastim oblicima prehrambenog aditiva s antioksidacijskim svojstvima – ekstrakta ružmarina (E 392) te je stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (4)
            
            
               Uporabom silicijeva dioksida (E 551) kao tvari protiv zgušnjavanja omogućilo bi se da praškasti ekstrakt ružmarina dulje ostane sipak, a da ne dođe do zgrudnjavanja/skrućivanja tijekom njegova vijeka trajanja, da se njime lakše rukuje i da se učinkovitije primjenjuje kada se dodaje hrani.
            
         
               (5)
            
            
               Znanstveni odbor za hranu odredio je skupinu PDU-a (prihvatljivi dnevni unos) na razini „neodređeno”za silicijev dioksid (E 551) i neke silikate (tj. natrijevi, kalijevi, kalcijevi i magnezijevi silikati) kad se upotrebljavaju kao tvari protiv zgušnjavanja (3). To podrazumijeva da ne predstavlja opasnost za zdravlje pri razinama potrebnima za postizanje željenog tehnološkog učinka. Dodatna izloženost potrošača silicijevu dioksidu kad se on upotrebljava kao tvar protiv zgušnjavanja u ekstraktu ružmarina ostala bi ograničena.
            
         
               (6)
            
            
               U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Agencije kako bi ažurirala popis prehrambenih aditiva Unije iz Priloga III. Uredbi (EZ) br. 1333/2008, osim ako nije vjerojatno da će predmetno ažuriranje imati utjecaj na zdravlje ljudi.
            
         
               (7)
            
            
               Budući da se odobrenje uporabe silicijeva dioksida (E 551) u ekstraktima ružmarina (E 392) smatra ažuriranjem tog popisa za koje nije vjerojatno da će imati utjecaj na zdravlje ljudi, nije potrebno tražiti mišljenje Agencije.
            
         
               (8)
            
            
               Stoga je primjereno odobriti uporabu silicijeva dioksida (E 551) kao tvari protiv zgušnjavanja u ekstraktima ružmarina (E 392).
            
         
               (9)
            
            
               Prilog III. Uredbi (EZ) br. 1333/2008 trebalo bi stoga na odgovarajući način izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog III. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od trenutka stupanja na snagu ove Uredbe.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. kolovoza 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
   
      (3)  Izvješće Znanstvenog odbora za hranu, 25. serija, 1990.
   
      PRILOG
      U dijelu 2. Priloga III. Uredbi (EZ) br. 1333/2008 nakon prvog unosa za prehrambeni aditiv E 551, silicijev dioksid, umeće se sljedeći unos:
      
         
                     „E 551
                  
                  
                     Silicijev dioksid
                  
                  
                     30 000 mg/kg u pripravku
                  
                  
                     Suhi ekstrakti ružmarina u prahu (E 392)”